Document ID: 31998R0031

ΚΑΝΟΝΙΣΜΟΣ (ΕΚ) αριθ. 31/98 ΤΗΣ ΕΠΙΤΡΟΠΗΣ της 8ης Ιανουαρίου 1998 για την τροποποίηση του κανονισμού (ΕΚ) αριθ. 936/97 για το άνοιγμα και τον τρόπο διαχείρισης των δασμολογικών ποσοστώσεων για τα βόεια κρέατα εκλεκτής ποιότητας, νωπά, διατηρημένα με απλή ψύξη ή κατεψυγμένα και για το κατεψυγμένο κρέας βουβάλου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1095/96 του Συμβουλίου, της 18ης Ιουνίου 1996, περί εφαρμογής των παραχωρήσεων του καταλόγου CXL, καταρτισθέντος κατόπιν των διαπραγματεύσεων του άρθρου XXIV.6 της GATT (1), και ιδίως το άρθρο 1 παράγραφος 1,
Εκτιμώντας:
ότι το άρθρο 2 στοιχείο στ) του κανονισμού (ΕΚ) αριθ. 936/97 της Επιτροπής, της 27ης Μαΐου 1997, για το άνοιγμα και τον τρόπο διαχείρισης των δασμολογικών ποσοστώσεων για τα βόεια κρέατα εκλεκτής ποιότητας, νωπά, διατηρημένα με απλή ψύξη ή κατεψυγμένα και για το κατεψυγμένο κρέας βουβάλου (2), όπως τροποποιήθηκε από τον κανονισμό (ΕΚ) αριθ. 2048/97 (3), προβλέπει στο πλαίσιο δασμολογικής ποσόστωσης την εισαγωγή βοείου κρέατος εκλεκτής ποιότητας από τον Καναδά 7 ότι το κρέας αυτό πρέπει να ανταποκρίνεται σε ορισμένα ποιοτικά κριτήρια 7 ότι η αρμόδια καναδική αρχή έχει ορίσει τις κατηγορίες των καναδικών σφαγίων 7 ότι, κατά συνέπεια, πρέπει να τροποποιηθεί το προαναφερθέν άρθρο 2 στοιχείο στ) 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης βοείου κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 2 στοιχείο στ) του κανονισμού (ΕΚ) αριθ. 936/97 αντικαθίσταται από το ακόλουθο κείμενο:
«στ) 11 500 τόνοι σε βάρος του προϊόντος κρέατος που υπάγονται στους κωδικούς ΣΟ 0201, 0202, 0206 10 95 και 0206 29 91, που ανταποκρίνονται στον ακόλουθο ορισμό:
ολόκληρα σφάγια ή τεμάχια σφαγίων που προέρχονται από βοοειδή ηλικίας μικρότερης των τριάντα μηνών, εκτραφέντα επί εκατό ημέρες τουλάχιστον με ισορροπημένη τροφή, με υψηλή συγκέντρωση ενέργειας, που περιέχει τουλάχιστον 70 % σπόρους, σε ελάχιστο συνολικό βάρος 20 λιβρών την ημέρα. Το κρέας με τη σήμανση choice ή prime, σύμφωνα με τα πρότυπα του "United States Department of Agriculture" (USDA) εμπίπτει αυτόματα στον ανωτέρω ορισμό. Τα κρέατα που ταξινομούνται στις κατηγορίες Canada Α, Canada ΑΑ, Canada ΑΑΑ, Canada Choice και Canada prime, σύμφωνα με τις προδιαγραφές του υπουργείου γεωργίας του Καναδά, αντιστοιχούν στον ορισμό αυτό.»
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 8 Ιανουαρίου 1998.

Labels: 3
17